**Dharug**, også referert til som **Sydney-språket** eller **Iyora**, er et nesten utdødd australsk aboriginsk språk fra *Yuin-Kuric*-språkgruppen. Det ble talt i regionen Sydney, New South Wales, og er det tradisjonelle språket for folkeslagene darug og eora.

Begrepet *dharug*, som også kan staves *dharukk*, *dharoog*, *dharrag*, og *dararrug*, etc. kom fra ordet for yam midyini. Dharug er roten eller midyini'en av urspråkene i Sydney. Darug-befolkningen ble sterkt redusert på grunn av virkningene av koloniseringen. Språket har overlevd gjennom skriftlige nedtegnelser og den muntlige tradisjonen til de gjenværende brukerne av språket.

Darug-folket gjenkjenner Sir William Dawes på den første flåten og flaggskipet *Sirius* for å ha nåde og intelligens av menneskeheten til å registrere og skrive ned det opprinnelige tradisjonelle dalang-språket, ved hjelp fra eldre folk i Sydney Darugule-wayaun. Dawes ble returnert til England i desember 1791, etter uenigheter med guvernør Phillip på, og andre ting, blant annet straffeekspedisjonen som ble lansert som en følge av et angrep på en av regjeringens viktigere menn, angivelig av Pemulwuy.

Navn
----

De som snakket språket brukte ikke et bestemt navn for sitt språk før invasjonen. Dialekter fra kystnære områder har blitt referert til som **iyora** (også stavet **iora**, **eora**), som ganske enkelt betyr «folk», mens innlandsdialekten har blitt referert til som **dharug** (også stavet **darug**, **dharuk**, **dharruk**), et begrep av ukjent opprinnelse og mening. Begge navnene blir også brukt for å referere til alle dialekter av språket kollektivt.

Fonologi
--------

### Konsonanter

Disse skrifttegnene er tegnede kopier av de som ble hamret inn i stein i New South Wales - opprinnelsesstedet til Dharug- og Eora-folkene.

|  | Perifer | Laminal | Apikal |
| --- | --- | --- | --- |
| Bilabial | Velar | Palatal | Dental | Alveolar | Retrofleks |
| Plosiv | b | k | c | t̪ | t |  |
| Nasal | m | ŋ | ɲ | n̪ | n |  |
| Lateral |  |  | ʎ |  | l |  |
| Rotisk |  |  |  |  | r | ɻ |
| Halvvokal | w | j |  |  |  |

### Vokaler

|  | Fremre | Bakre |
| --- | --- | --- |
| Trang | i | u |
| Åpen | a |

Språket kan ha hatt variasjoner av vokallengde, men dette er vanskelig å avgjøre fra den eksisterende data.

Bildet viser hvordan dharug-folket malte på steiner.

Talespråket gjenopplives
------------------------

I løpet av 1990-tallet og det nye årtusen har noen etterkommere av darug-klaner i Western Sydney gjort en betydelig innsats for å gjenopplive dharug som talespråk. I dag finnes det noen moderne dharug-talere som holder taler på dharug-språket, og yngre medlemmer av samfunnet besøker skoler og gir demonstrasjoner av muntlig dharug.

Selv om Sydney-språket er klassifisert som utryddet, har man forsøkt å gjenopplive språket, og språket hadde fått en strøm av talere via innsatsen ved Chifley College Dunheved campus i Sydney.

Dharug-ord som finnes i norsk
-----------------------------

Eksempler på dharug-ord som har overlevd i vår dagligtale er:

* Dyrenavn: dingo, koala, wallaby og vombat
* Trær og planter: burrawang, kurrajong, geebung og waratah
* Verktøyene boomerang, et ord fra undergruppen turuwal, og woomera
* Stedsnavn, deriblant Mulgoa, Toongabbie og Winmalee

Referanser
----------

1. 1 2 3  Jakelin Troy (1994). *The Sydney Language* **(eng)**. Canberra: Panther. s. 5, 9, 24. ISBN 0 646 110152.
2. ↑  School of Oriental and African Studies and NSW Department of Aboriginal Affairs. «The notebooks of William Dawes» **(eng)**. Besøkt 19. desember 2011.
3. ↑  Australian Dictionary of Biography Online. «Dawes, William (1762 - 1836)» **(eng)**. Besøkt 19. desember 2011.
4. ↑  CITIES. «Dharug Dalang» **(eng)**. Arkivert fra originalen 28. desember 2012. Besøkt 19. desember 2011.
5. ↑  BBC News. «Lost Aboriginal language revived» **(eng)**. Besøkt 19. desember 2011.
6. ↑  boomerang.org.au Arkivert 8. februar 2009 hos Wayback Machine.; se under "The Origin of Boomerang". Besøkt 19. desember 2011.

|  |  |
| --- | --- |
| Oppslagsverk/autoritetsdata | UNESCO lang
 |